stanford-oval/wikipedia huggingface dataset:
Bleakk
Tuotanto > 2009 > Teflon Brothers – T

1. "Viimeinen puritaani"
3. "Pelihimo" (mukana Olli-PA)
8. "In Tolu"
12. "Ujo darra"
Tuotanto > 2010 > Heikki Kuula – Blacksuami

1. "Sun nimi on Kuula"
2. "Subutexcowboy"
8. "Huoralta pääsi kyynel"
9. "Kurita mua mutsi"
Tuotanto > 2011 > Juju – Mustavalkosta

10. "Ajattelutapa"
Tuotanto > 2012 > Perhosveitsi-Heikki & Lika-Aki – Katuvisioita

1. "Aakkoset"
2. "Bonnie & Clyde"
3. "Lika" (mukana G-Piste-Anja)
4. "Myllyverrarit"
6. "Sukkatemput"
8. "Nimi muutettu" (mukana Paperi-THC)
Tuotanto > 2013 > Teflon Brothers – Valkoisten dyynien ratsastajat

7. "Poimunopeus"
Aiheesta muualla

Bleakk Myspacessa (englanniksi)
Calpernia Addams

| Calpernia Addams |
| --- | --- |
 Addams 2009
Henkilötiedot
Koko nimi:  Calpernia Sarah Addams
Syntynyt: 1971 Nashville, Tennessee
Kansalaisuus:  Yhdysvallat
Ammatti:  Aktivisti ja näyttelijä
Aiheesta muualla
www.calpernia.com
IMDb
Calpernia Sarah Addams (s. 1971 Nashville, Tennessee) on yhdysvaltalainen transsukupuolisten oikeuksia ajava aktivisti ja näyttelijä.
Elämä ja ura > Tausta ja sotilasura

Addams on transnainen. Hän varttui konservatiivisessa kristillisessä kodissa Nashvillessä. Hän sai varhaista esiintymiskokemusta soittamalla viululla bluegrasstyylistä gospelia kirkossa. Addams oli neljän vuoden ajan kenttälääkintään erikoistuneena sotilaana Yhdysvaltain laivastossa ja merijalkaväessä. Persianlahden sodan aikana hän palveli Jubailissa Saudi-Arabiassa. Addams asui myös Aleuteilla ja osallistui pelastustehtäviin Shemyan saarella China Eastern Airlinesin lennon 583 onnettomuuden (1993) jälkeen. Hän oli palveluksessa vuoteen 1993 saakka.
Elämä ja ura > Myöhempi ura ja julkisuus

Vuonna 1999 Addamsin poikaystävä, armeijan palveluksessa ollut 21-vuotias Barry Winchell murhattiin. Murhaajaksi paljastui homovastainen sotilas Calvin Glover, joka tuomittiin elinkautiseen vankeuteen. Yhdysvaltain armeijan don’t ask, don’t tell -käytäntö otettiin murhan jälkeen uuden tarkastelun alaiseksi; lopulta se päätettiin kumota vuonna 2010. Addamsin ja Winchellin tarina oli aiheena elokuvassa Soldier's Girl (2003), joka toi huomattavaa näkyvyyttä transsukupuolisten asioille. Addamsin aktivismi on hänen omien sanojensa mukaan kummunnut oikeudenmukaisuuden hakemisesta Barry Winchellin murhan jälkimainingeissa. Vuonna 2002 Addams julkaisi kirjan Mark 947: A Life Shaped By God, Gender and Force of Will. Hän toimi National LGBTQ Task Forcen hallituksessa ja sai sen Leadership Awardin vuonna 2003.
Addams esiintyi elokuvassa Transamerica ja toimi siinä toisen näyttelijän, Felicity Huffmanin neuvonantajana transnaisen roolin suorittamisessa. Hän on tehnyt esiintymisiä monissa televisiosarjoissa. Addams on Andrea Jamesin kanssa johtanut Deep Stealth Productions -yhtiötä.
CC Sabathia

CC Sabathia vuonna 2012.
Carsten Charles Sabathia (s. 21. heinäkuuta 1980 Vallejo, Kalifornia, Yhdysvallat) on uransa lopettanut yhdysvaltalainen baseballpelaaja. Hän pelasi urallaan syöttäjänä. Hänen lempinimensä on "Dub".
Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuosina 2009-2019. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.Sabathia ilmoitti jäävänsä eläkkeelle kauden 2019 jälkeen.
Aiheesta muualla

Kuvia tai muita tiedostoja aiheesta CC Sabathia Wikimedia Commonsissa
Bhupesh Baghel

| Bhupesh Baghel |
| --- | --- |

Chhattisgarhin pääministeri
 17. joulukuuta 2018 – 13. joulukuuta 2023  
Edeltäjä:  Raman Singh
Seuraaja:  Vishnu Deo Sai
Henkilötiedot
Syntynyt: 23. elokuuta 1961 (ikä 63) Durg, Madhya Pradesh, Intia
Tiedot
Puolue:  Intian kongressipuolue
Bhupesh Baghel (s. 23. elokuuta 1961) on intialainen poliitikko, joka toimi Chhattisgarhin osavaltion pääministerinä vuosina 2018–2023. Hän johti Intian kongressipuolueen Chhattisgarhin paikallisosastoa vuodesta 2014 alkaen. Hän toimi osavaltion lainsäätäjänä vuosina 1993–2003 ja ministerinä Ajit Jogin osavaltiohallituksessa 2000–2003.
Ajit Jogin virkakauden päätyttyä valta vaihtui vaaleissa Intian kansanpuolueen Raman Singhille, jonka jälkeen Baghel toimi opposition varajohtajana 2003–2008. Kongressipuolue pysyi oppositiossa vuoteen 2018 saakka, jolloin vaalivoiton myötä Baghel tuli osavaltion pääministeriksi. Hänen ansionaan pidetään vaalivoittoa, jonka myötä kongressipuolue sai 68 paikkaa Chhattisgarhin 90-paikkaisesta osavaltioparlamentista. Baghel kuuluu Chhattisgarhissa vaikutusvaltaiseen kurmiyhteisöön, jonka myötä hän on alhaiskastisten suosiossa.
Chhattisgarhin pääministerinä Baghel antoi lausunnon, jonka mukaan aliravitsemus on suurempi uhka Chhattisgarhille kuin naxaliitit. Hän lupasi myös parantaa adivasien pääsyä terveydenhuollon pariin sekä ilmoitti hallituksensa palauttaneen maata takaisin heille.
Aiheesta muualla

Kuvia tai muita tiedostoja aiheesta Bhupesh Baghel Wikimedia Commonsissa
Yhdistelmälääke

Vanha Vesparax-lääkepakkaus. Vesparax sisälsi kolmea voimakkaasti väsyttävää lääkeainetta.
Yhdistelmälääke on lääke jossa vaikuttavia aineita on kaksi tai useampia. Joitakin lääkeaineita käytetään yhdistelmävalmisteina esimerkiksi siksi että ne tehostavat hyvin toistensa vaikutusta, tai joidenkin yhdistelmälääkkeiden eri ainesosat vaikuttavat kehon eri osa-alueisiin, luoden näin yhdessä halutunlaisen yhteisvaikutuksen.
Yhdistelmälääkkeitä ovat esimerkiksi monet yskänlääkkeet joissa voi olla samassa mikstuurassa erikseen yskänärsytystä ja limaa irrottavia ainesosia; tai kipulääkkeet joissa on parasetamolia ja kodeiinia, jotka voimistavat toistensa analgeettista vaikutusta.
Yhdistelmälääkkeitä ja niiden käyttötarkoituksia > Nukahtamislääkkeet

Klotriptyl Amitriptyliini ja klooridiatsepoksidi. Klotriptylillä hoidetaan lieviä masennustiloja ja niihin liittyvää unettomuutta. Amitriptyliini on trisyklisiin masennuslääkkeisiin kuuluva, ns. "vanha masennuslääke", jolla on mieto väsyttävä vaikutus. Klooridiatsepoksidi taas on pitkävaikutteinen bentsodiatsepiinijohdos joka rauhoittaa mm. maanisuutta, pelkotiloja ja rauhattomuutta.
Vesparax Brallobarbitaali 50 mg, sekobarbitaali 150 mg ja hydroksitsiini 50 mg. Vesparax on vanha barbituraattipohjainen unilääke jonka sisältämät brallobarbitaali ja sekobarbitaali ovat voimakkaasti rauhoittavia ja unettavia lääkeaineita, ja hydroksitsiini vanhanaikainen, unettava antihistamiini. Vesparaxin kaikki kolme lääkeainetta unettavat voimakkaasti, ja lisäksi hydroksitsiini lievittää myös mahdollista unta häiritsevää allergista kutinaa. Vesparax on nykyisin kielletty monissa maissa sen levittyä narkomaanien suosioon ja sen vaarallisuuden vuoksi. Pienikin yliannostus Vesparaxia voi olla hengenvaarallinen, nykyisin käytettävät bentsodiatsepiineihin perustuvat tai sen kaltaiset unilääkkeet ovat huomattavasti turvallisempia koska ne ovat hengenvaarallisia vasta hyvin suurina yliannoksina. Nykyisin Vesparax on lähes kokonaan poistunut maailmassa markkinoilta. Muusikko Jimi Hendrix kuoli Vesparaxin yliannostuksen aiheuttamiin komplikaatioihin.
Tuinal Sekobarbitaali 100 mg ja amobarbitaali 100 mg. Tuinal on voimakas – Vesparaxin kaltainen – unettomuuden hoitoon käytetty lääke, Tuinalia ei myydä Suomessa.
Yhdistelmälääkkeitä ja niiden käyttötarkoituksia > Kipulääkkeet

Panacod Kodeiini 30 mg ja parasetamoli 500 mg. Panacod on keskivaikeiden kipujen hoitoon tarkoitettu särkylääke. Panacodin sisältämää parasetamolia myydään sellaisenaan käsikauppalääkkeenä, ja se toimii jo itsessään hyvänä särkylääkkeenä. Panacodissa on kodeiinia joka voimistaa parasetamolin vaikutusta huomattavasti ja joka muuttuu elimistössä morfiiniksi CYP2D6-entsyymin vaikutuksesta.
Vicodin Hydrokodoni 2,5 mg – 10 mg ja parasetamoli 750 mg. Toimii kuten yllä mainittu Panacod, mutta hydrokodoni on myös itsessään voimakas kipulääke. Sen on todettu olevan 1,5 kertaa ekvivalenttia määrää oraalisesti annostelua morfiinia voimakkaampi analgeetti. Vicodinia ei myydä Suomessa.
Paramax Comp Paramax Comp sisältää yhtä tablettia kohden 500 mg parasetamolia ja 65 mg kofeiinia. Kofeiini tehostaa parasetamolin vaikutusta ja tekee näin lääkkeestä muita tavallisempia parasetamolivalmisteita voimakkaamman särkyä poistavalta teholtaan. Paramax Comp on ns. käsikauppalääke, eli sitä saa apteekista ilman reseptiä.
Somadril Comp Karisoprodoli 200 mg, parasetamoli 160 mg ja kofeiini 32 mg. Somadril Comp on lihasrelaksantti jolla on voimakas analgeettinen vaikutus. Sillä hoidetaan mm. eri syistä johtuvaa lihasjännitystä, jännityspäänsärkyä ja dysmenorreaa eli kuukautiskipuja. Somadril Compin sisältämä karisoprodoli rentouttaa lihaksia, parasetamoli lievittää särkyä ja kofeiini tehostaa edellä mainittujen vaikutusta. Somadril Compin valmistus on kuitenkin toistaiseksi lopetettu. Karisoprodolin käytön on todettu johtavan tuskallisiin lihaskramppeihin, aiheuttavan riippuvuutta ja lisäksi lääkkeen väärinkäyttö on ollut huomattavan yleistä sen euforisoivan vaikutuksen vuoksi.
Yhdistelmälääkkeitä ja niiden käyttötarkoituksia > Muut

Vertipam Nikotiinihappo 50 mg, syklitsiini 50 mg ja diatsepaami 2 mg. Vertipam on huimauslääke jonka kaikki kolme vaikuttavaa ainetta lievittävät huimausta eri tavoin. Nikotiinihappo laajentaa verisuonia ja parantaa mm. sisäkorvassa sijaitsevan tasapainoelimen verenkiertoa, syklitsiini lievittää huimauksesta johtuvaa pahoinvointia ja diatsepaami rauhoittaa keskushermoston kiihtymystä ja poistaa levottomuutta ja rauhattomuutta.
Codesan Comp Kodeiini, 3,13 mg/ml; efedriini, 1,25 mg/ml difenhydramiini, 1,25 mg/ml ja kokillaanauute, 0,44 mg/ml. Codesan Comp. on voimakas yskänlääke jonka kodeiini ja difenhydramiini estävät yskänärsytystä, efedriini irrottaa limaa ja laajentaa kauhkoputkea ja kokillaanauute irrottaa limaa.
Candesartan/Hydrochlorothiazide Orion on verenpainelääke jossa on sekä itse varsinaisesti verenpainetta alentavaa kandesartaania, ja hydroklooritiatsidia joka on diureetti, ja näin laskee verenpainetta. Lääkettä määrätään potilaille joilla pelkästään kandesartaani- tai hydroklorotiatsidi-hoito ei ole laskenut verenpainetta riittävästi. Kyseisen yhdistelmälääkkellä toteutettavaan hoitoon voidaan siirtyä, jos voidaan harkita, että sen kliinisesti tarkoituksenmukaista. Hoidon mahdollinen este on tablettien sisältämä laktoosi, jos potilaalla on esimerkiksi vaikea laktoosi-intoleranssi.
Yhdistelmälääkkeitä
Sir. Ephedrin -yskänlääke sisältää efedriiniä ja dekstrometorfaania
Fucicort sisältää antibioottia ja kortisonia
CDI

CDI-moduuli.
CDI eli Capacitor discharge ignition on elektroninen sytytysjärjestelmä. Se on yleinen etenkin moottoripyörissä, ruohonleikkureissa, moottorisahoissa ja muissa pienissä moottoreissa. Viime vuosina se on yleistynyt myös autoissa. CDI käyttää kondensaattoriin latautunutta energiaa sytytystulpan kipinän tuottamiseen.
CDI tuottaa korkeamman sytytysjännitteen kuin perinteinen sytytysjärjestelmä. Näin saadaan aikaan kuumempi kipinä. CDI:ssä jännite myös nousee nopeammin, joten kipinä on lyhyempi ja siten myös sen ajoitus on tarkempi.
William Alexander Forbes

William Alexander Forbes
William Alexander Forbes (25. kesäkuuta 1855 – 14. tammikuuta 1883 Shonga) oli englantilainen eläintieteilijä.
Forbes opiskeli luonnontieteitä St John's Collegessa Cambridgessa. Vuonna 1879 hänet nimitettiin Lontoon eläintieteellisen seuran (Zoological Society of London) kantajan (prosector) virkaan edellisen viranhaltijan Alfred Henry Garrodin kuoltua. 1880 Forbes matkusti tutkimaan Pernambucoon metsäluontoa Brasiliaan ja julkaisi retken tuloksista artikkelin The Ibis-lehdessä 1881.
Vuonna 1882 hän matkusti Länsi-Afrikkaan tutkimaan paikallista eläimistöä. Retki alkoi Nigerin suistosta. Forbes sairastui pian joulun jälkeen ja kuoli Shongassa.
1878 Forbes valittiin Cambridgen luonnonhistoriallisen seuran (Cambridge Natural History Society) sihteeriksi. Hän toimitti kirjan Alfred Henry Garrodin tieteellisistä kirjoituksista tämän kuoleman jälkeen. Hän laati kaikkiaan 68 tieteellistä artikkelia, joista 43 käsitteli lintutiedettä.
Forbes nimesi linnuista tanimbarinkirjorastaan (Zoothera machiki) ja tyrskykeijun suvun Garrodia.. Hänen kunniakseen on nimetty ainakin ruskonaamatylli (Charadrius forbesi) ja pikkumustaturpiaali (Curaeus forbesi).
Aiheesta muualla

Forbes, William Alexander ja Beddard, F.E. (toim.) 1885: The Collected Scientific Papers of the late William Alexander Forbes. Lontoo. R.H. Porter. 496 s.
The Cambridge Natural History Society (englanniksi)
Bratz Kidz

Bratz Kidz ovat Bratz-nukkesarjaan kuuluvia lapsinukkeja. Nuket ovat noin 6 cm ja lyhyempiä kuin normaalit Bratz-nuket.
Yleisimmät päähenkilöt ja heidän lempinimensä

Bratz Kidz perustuu alkuperäiseen Bratz nukkeihin:
Cloe (suom. Enkeli/engl.Angel)
Yasmin (suom. Prinsessa/engl.Pretty Princess)
Jade (engl.Kool Kat)
Sasha (suom. Pupunen/engl.Bunny Boo)
Lilani (engl.Sweet Swan)
Meygan (engl.Funky Fashion Monkey)
Dana (engl.Sugar Shoes)
Eitan (engl.The Dragon)
Koby (engl.The Panther)
Dylan (engl.The Fox)
Cameron (engl.The Blaze)
Phoebe (engl.Sugar)
Vinessa (engl.Stylin' sheep)
Cade (engl.The Viper)
Katia (engl.Flirty Turtle)
Fianna (engl.Fragrance)
Sivuhenkilöt ja heidän lempinimensä

Roxxi (engl.Spice)
Kumi (engl.Lucky Bug)
Lilee (engl.Cherry Blossom)
Kiani (engl.Prankster Parrot)
Sharidan (engl.Sparklin' Sheep)
Leah (engl.Dainty Doe)
Felicia (engl.Glam Gecko)
Krysta (engl.Shine)
Lela (engl.Fine)
Charli (engl.Scented Sugar)
Wayne (engl.The Rocker)
Alek (engl.The Devil)
Bryce (engl.The Bear)
Iden (engl.Prince)
Zack (engl.The Kind)
Zama (engl.Buddy Bear)
Alicia (engl.Sunshine)
Harvey (engl.The Lion)
Nevra (engl.Queen B)
Kina (engl.Twizt)
Aubrey (engl.Quiz Wiz)
Destiny (engl.Dynamite)
Bratz Kidz -elokuvat

Bratz Kidz Sleep-Over Adventure
Bratz Kidz Fairy Tales
Aiheesta muualla

Official Bratz Website
CCTV-8

| CCTV-8 电视剧 |
| --- | --- |
Lähetykset alkoivat:  1. tammikuuta 1994
Omistaja:  China Central Television
Kuvaformaatti:  576i (4:3 SDTV) 1080i (16:9 HDTV)
Maa:   Kiina
Näkyvyysalue:  Kiina
Pääkonttori:  Peking, Kiina
Kotisivu:  CCTV-8
Internet
CNTV Ai Bugu:  CCTV-8
Infobox OKVirheellinen NIMI-arvo: 
CCTV-8 on kiinalaisen CCTV:n kansallinen televisiokanava, joka on keskittynyt TV-sarjoihin.
Aiheesta muualla

Virallinen sivusto
CCTV
| --- | --- |
Kanavat:  CCTV-1 (yleinen) · CCTV-2 (finanssi) · CCTV-3 (taiteet ja viihde) · CCTV-4 (kansainvälinen kiina) · CCTV-5 (urheilu) · CCTV-5+ (urheilu plus) · CCTV-6 (elokuvat) · CCTV-7 (armeija ja maatalous) · CCTV-8 (TV-sarjat) · CCTV-9 (dokumentti) · CCTV-10 (tiede ja koulutus) · CCTV-11 (kiinalainen ooppera) · CCTV-12 (yhteiskunta ja laki) · CCTV-13 (uutiset) · CCTV-14 (lapset) · CCTV-15 (musiikki) · CCTV-News (kansainvälinen englanti) · CCTV-Español (kansainvälinen espanja) · CCTV-Français (kansainvälinen ranska) · CCTV-العربية (kansainvälinen arabia) · CCTV-Pусский (kansainvälinen venäjä)
Bob Henrit

Robert John ”Bob” Henrit (s. 2. toukokuuta 1944 Broxbourne, Englanti, Iso-Britannia) on brittiläinen rumpali, jonka yhtyeitä ovat olleet muun muassa Unit 4 + 2, The Roulettes, The Kinks ja Argent.
The Kinksissä Henrit korvasi Mick Avoryn vuonna 1984, minkä jälkeen hän pysyi yhtyeessä aina sen hajoamiseen, vuoteen 1996 asti.
Henritin omaelämäkerta Banging On ilmestyi marraskuussa 2013.
The Kinks
| --- | --- |
Studioalbumit::  Kinks | Kinda Kinks | Kinks-Size | The Kink Kontroversy | Kinks Kinkdom | Face to Face | Something Else by The Kinks | The Kinks Are the Village Green Preservation Society | Arthur (Or the Decline and Fall of the British Empire) | Lola versus Powerman and the Moneygoround, Part One | Percy | Muswell Hillbillies | Everybody's in Show-Biz – Everybody's a Star | Preservation Act 1 | Preservation Act 2 | Soap Opera | Schoolboys in Disgrace | Sleepwalker | Misfits | Low Budget | Give the People What They Want  | State of Confusion | Word of Mouth | Think Visual | UK Jive | Phobia
Livealbumit::  Live at Kelvin Hall | One for the Road | Live: The Road | To the Bone
Kokoelmia::  Greatest Hits! | Well Respected Kinks | Sunny Afternoon | Lola | Golden Hour of The Kinks | The Kink Kronikles | Kinks Greatest Hits | The Great Lost Kinks Album | The Kinks' Greatest – Celluloid Heroes | 20 Golden Greats | Come Dancing with The Kinks | Lost & Found (1986–89) | The Singles Collection | The Ultimate Collection | Greatest Hits 1970–1986
EP:t::  Kinksize Session | Kinksize Hits | Kwyet Kinks | Dedicated Kinks | Kinks | God’s Children | The Kinks Live EP | State of Confusion
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
William Alland

| William Alland |
| --- | --- |
 William Alland vuonna 1941 elokuvassa Citizen Kane.
Henkilötiedot
Syntynyt: 4. maaliskuuta 1916 Delmar, Delaware, Yhdysvallat
Kuollut: 11. marraskuuta 1997 (81 vuotta) Long Beach, Kalifornia
Ammatti:  näyttelijä, tuottaja
Aiheesta muualla
IMDb 
Elonet
William Alland (4. maaliskuuta 1916 Delmar, Delaware – 11. marraskuuta 1997 Long Beach, Kalifornia) oli yhdysvaltalainen näyttelijä ja elokuvatuottaja. Hän kuului Orson Wellesin Mercury Theatre -näyttelijäryhmään, ja näyttelemisen ohella toimi Mercury Theatre of the Air -radiosarjan apulaisohjaajana. Wellesin elokuvassa Citizen Kane hän näytteli toimittaja Jerry Thompsonia.
Toisessa maailmansodassa Alland palveli Yhdysvaltain armeijan ilmavoimissa ja osallistui yli 40:lle pommituslennolle Tyynellämerellä. Sodan jälkeen Alland toimi radiokäsikirjoittajana ja hänet palkittiin Peabody-palkinnolla Doorway to Life -kuunnelmasta. Vuonna 1952 hän siirtyi Universalille elokuvatuottajaksi. Siellä ollessaan hän tuotti muun muassa tieteiselokuvat Mustan laguunin hirviö (1954) ja Tuntematon maailma (1955), joita nykyään pidetään lajityyppinsä klassikoina. Alland myös ohjasi vuonna 1961 nuorisoelokuvan Kielletty ikkuna, jonka jälkeen hän palasi tuottamaan elokuvia.
Aiheesta muualla

Kuvia tai muita tiedostoja aiheesta William Alland Wikimedia Commonsissa
Voitolla yöhön (kappale)

| ”Voitolla yöhön” JVG |
| --- | --- | --- |

Singlen tiedot
 Albumilta: Voitolla yöhön
 Julkaistu: 28. marraskuuta 2013
 Tuottaja(t): MDS, Jarkko Ehnqvist, Ercola
 Tyylilaji: rap, trap
 Kesto: 03.58
 Levy-yhtiö: PME Records
JVG:n muut singlet
| ”Kran Turismo” 2012 | ”Voitolla yöhön” 2013 | ”Huominen on huomenna” 2014 |
”Voitolla yöhön” on rap-duo JVG:n ensimmäinen single heidän helmikuussa 2014 julkaistulta kolmannelta samannimiseltä studioalbumilta. Kappale julkaistiin 28. marraskuuta 2013, ja sillä vierailee jääkiekkoilija Siim Liivik nimellä Märkä-Simo. Kappaleen naisvokaalit laulaa Sanni.
Kappaleen musiikkivideolla JVG jakaa rahaa, levyjä ja televisioita ohikulkijoille noin 120 000 euron edestä. Videolla JVG:n lisäksi esiintyvät Sini Sabotage ja Märkä-Simo.
Kappaleet

Voitolla yöhön – 3.58
Listasijoitukset

| Lista | Paras sijoitus |
| --- | --- |
Suomen virallinen singlelista: 3 
Suomen virallinen latauslista: 2
Ympäristöherkkyys

Ympäristöherkkyys on tila, jossa henkilö oirehtii tai kärsii poikkeuksellisesti esimerkiksi sähköstä, hajuista, kemikaaleista tai sisäilmasta, vaikkei kyse ole sairaudesta, allergiasta tai muusta altisteen suorasta vaikutuksesta elimiin. Esimerkiksi hajuyliherkkyys on eri asia kuin hajusteallergia. Allergiassa elimistö tuottaa vasta-aineita. Ympäristöherkkyyttä ei voi todentaa lääketieteellisesti, joten usein kannattaa ensin lääketieteellisin tutkimuksin sulkea pois sairaudet, kuten allergiat. Tyypillisiä oireita ovat mm. hengenahdistus, vatsakipu ja keskittymisvaikeudet.
Ympäristöherkkyys on lisätty Suomen ICD-10-tautiluokitukseen nimikkeellä "R 68.81: Jatkuva tai toistuva poikkeuksellinen herkkyys ympäristön tavanomaisille tekijöille", mm. jotta sen yleisyyttä voitaisiin seurata. Kansainvälisessä tautiluokituksessa (ICD) tilaa ei ole luokiteltu sairaudeksi.
Vakavasti ympäristöherkkiä on alle prosentti, mutta muutama prosentti ihmisistä tekee sen vuoksi muutoksia arkeensa. Ympäristöherkät ovat yleensä naisia.
Mekanismi ja hoito

Näyttöä altisteiden suorasta biofysikaaliskemiallisista vaikutusmekanismeista tai geeneistä ei ole. Keskushermoston sensitisaatiosta on alustavaa näyttöä, ja se on tällä hetkellä tutkituin                     mekanismi. Alustavan näytön mukaan ympäristöherkkyys syntyy, kun jostain syystä aivot alkavat reagoida rajusti vähäisiinkin ärsykkeisiin. Kun ympäristöherkän limbinen järjestelmä ("liskonaivot") uskoo uhkaan, se voi käynnistää stressihormonien ja sytokiinien toiminnan sekä sympaattisen ja parasympaattisen hermoston reaktioita ja esimerkiksi nostaa kuumetta. Vaikka syynä oireisiin on uskomus, oireet ovat todellisia ja voivat olla tuskallisia ja haitallisia.
Hopperin menetelmässä "aivot ohjelmoidaan uudelleen" niin, että ne eivät enää "lähetä virheellisiä viestejä" uhasta. Ihminen harjoittelee puolen vuoden ajan sanomaan itselleen, että uhan tunne on virheellinen ja aitoa uhkaa ei ole. Hopperin menetelmän avulla potilaat ovat vapautuneet yliherkkyydestä mm. hajusteille, hometaloille, ruoka-aineille ja sähkölle. Tässä ympäristöherkkyys tulee erottaa todellisesta allergiasta: homeille, ruoka-aineille ja hajusteille voi olla oikeaakin allergiaa.
Oikean hoidon määrittämiseksi Sosiaali- ja terveysministeriö suosittaakin tutkimaan lääketieteen menetelmin, löytyykö sairauksia vai onko kyse vain ympäristöherkkyydestä. Ympäristöyliherkkyyden oireiston tai tilan hoitoon ei ole tarjolla tehokkaita näyttöön perustuvia hoitoja.
Vaikka osalla ympäristöherkistä ei ole allergioita, on esitetty, että todelliset allergiaoireet voivat vähitellen "opettaa" ihmisen välttelemään asioita, joista hän uskoo saavansa oireita, ja näin altistaa allergikon ympäristöherkkyydelle.
Ympäristöherkillä on useammin kuin muilla allergiaa, astmaa, ahdistuneisuutta, masennusta, toiminnallisia häiriöitä ja elimellisoireisia eli somatoformisia psykiatrisia häiriöitä. Esimerkiksi allergia tai astma saattaa herkistää tuoksuille.
Neurologi, työterveyslaitoksen ylilääkäri Markku Sainio pitää Hopperin menetelmää onnistuneena ja katsoo, että suomalaisen terveydenhoidon tulisi ottaa siitä opikseen. Siinä ei vain hoideta oireita vaan poistetaan koko ongelma. Sainion mukaan potilaiden syyllistäminen voi haitata hoitamista.
Altistuskokeissa tietoisuus altistumisesta on ollut ratkaisevaa oireiston syntymiselle ei todellinen altistus. Esimerkiksi useissa kaksoissokkokokeissa on osoitettu, että esimerkiksi sähköyliherkille ei ole eroa sillä, onko sähkökenttää vai ei, vaan he raportoiva oireita yhtä lailla valealtistuksen kuin todellisen altistuksen kohdalla. Tällä perusteella kyse olisi nosebo-ilmiöstä (lumevaikutus).
Potilaan kokemus

Eräs ympäristöherkkä kertoi alkaneensa saada oireita ensin koulun todetuista sisäilmaongelmista mutta vähitellen lähes "kaikesta": hajusteista, pesuaineista, maaleista, painomusteesta, tietokoneista, puhelimista. Uupumusta, raajojen tärinää, hengenahdistusta, silmien kutinaa. Hän koki elämänsä menneen pilalle. Kuultuaan ympäristöherkkyydestä kärsineen Annie Hopperin menetelmästä hän alkoi ajatella ympäristöherkkyyttään "fyysisenä aivovammana" ja korjasi Hopperin menetelmällä reaktionsa vähitellen täydellisesti.
Tutkimuksia

Environmental Research -tiedelehdessä julkaistussa kaksoissokkotutkimuksessa kolmen minuutin pelotteludokumentti matkapuhelinsäteilystä tuotti terveille koehenkilöille sähköyliherkkyyden, painovoimadokumentti ei. Henkilöt saivat oireita, kun he luulivat saavansa säteilyä, mutta oikeasti he eivät erottaneet, milloin heihin kohdistui sähkömagneettinen kenttä ja milloin ei. Kyseessä oli nosebo, jollaista vaaroja korostavat uutiset tuottavat.